આ બાજુ ધ્રુવે મધુવનમાં સ્નાન કર્યું અને રાત્રે પવિત્રતા પૂર્વક ઉપવાસ કરીને શ્રી નારદજીના ઉપદેશ અનુસાર એકાગ્રચિત્ત કરીને પરમપુરુષ શ્રી નારાયણની ઉપાસના આરંભ કરી દીધી એમને ત્રણ-ત્રણ રાત્રીના અંતરથી શરીર નિર્વાહ કરવાં માટે કેવળ કોઠું અને બોરના ફળ ખાઈને શ્રી હરિની ઉપાસના કરવાં માટે પૂરો એક મહિનો વ્યતીત કરી દીધો. બીજા મહીને એમને ૬-૬ દિવસ પાછા સુકું ઘાસ અને પત્તા ખાઈને ભગવાનનું ભજન કર્યું. ત્રીજે મહીને ૯-૯ દિવસ કેવળ જળ પીને સમાધિયોગ દ્વારા શ્રીહરિ ની આરાધના કરી. ચોથા મહીને એમણે શ્વાસને જીતીને ૧૨-૧૨ દિવસ પછી કેવળ વાયુ પી ને ધ્યાન યોગ દ્વારા ભગવાનની આરાધન કરી. પાંચમા મહીને ધ્રુવે શ્વાસ જીતીને અને એક પગ પર ઉભા રહીને ભગવાનમય બની ગયાં